Translate the text from Welsh to English.



 
Ar 22 Gorffennaf, cyhoeddodd Asiantaeth Diogelwch Iechyd y DU ddatganiad i’r wasg ynghylch cyflwyno’r brechlyn brech y mwncïod yn gyflymach yn Llundain. Diben y datganiad hwn yw rhoi’r wybodaeth ddiweddaraf i Aelodau o ran effeithiau hyn ar gyflwyno’r brechlyn yng Nghymru.


Mae GIG Cymru eisoes wedi bod yn brechu rhai o’r bobl sy’n gymwys ar gyfer y brechlyn brech y mwncïod, sef:


* Dynion hoyw, deurywiol a dynion eraill sy’n cael rhyw gyda dynion
* Staff gofal iechyd rheng flaen sy’n wynebu’r risg fwyaf o ddod i gysylltiad â’r feirws
* Y rhai sydd wedi bod mewn cysylltiad agos ag achos a gadarnhawyd, yn unol â chyngor Asiantaeth Diogelwch Iechyd y DU


Nid yw’r brechlynnau brech y mwncïod yn cael eu cynhyrchu i’w defnyddio’n rheolaidd mewn unrhyw wlad, felly mae cyflenwadau byd\-eang wedi eu cyfyngu. Oherwydd y cyfyngiad ar gyflenwadau, mae pedwar Prif Swyddog Meddygol y DU wedi cytuno, yn y tymor byr, i’r **dull cyffredin i’r DU gyfan o reoli brigiadau o achosion**, a gynigir gan Asiantaeth Diogelwch Iechyd y DU. Mae hyn yn golygu y bydd cyflwyno’r brechlyn yn cael ei flaenoriaethu lle ceir brigiadau lleol o achosion.


Mae’r rhaglen yn cael ei hehangu yn gyntaf yn Llundain gan mai dyma lle mae mwyafrif yr achosion wedi’u lleoli. Bydd timau’r GIG yn ardal Llundain yn cael dosau ychwanegol o’r cyflenwad presennol mewn ymdrech i dorri’r cadwyni trosglwyddo mor gyflym â phosibl.


Yng Nghymru, fel gweddill y DU, mae hyn yn golygu, yn y tymor byr, mai dim ond y rhai sy’n wynebu’r risg fwyaf mewn ardaloedd â brigiadau lleol o achosion sy’n cael eu blaenoriaethu ar gyfer brechu. Bydd eu bwrdd iechyd yn cysylltu’n uniongyrchol â phobl yn y categori hwn yng Nghymru. Mesur dros dro yw hwn nes bod mwy o frechlynnau ar gael. Yr wythnos diwethaf, cyhoeddodd Asiantaeth Diogelwch Iechyd y DU eu bod wedi caffael mwy na 100,000 o ddosau brechlyn ychwanegol gyda’r nod o ddosbarthu’r 20,000 cyntaf i’w defnyddio gan y GIG ym mis Awst. Rydym yn gweithio’n agos gydag Asiantaeth Diogelwch Iechyd y DU i sicrhau bod cyfran Cymru o’r brechlyn ar gael i’w gyflwyno mor fuan â phosibl.


Bydd y rhai nesaf ar y rhestr flaenoriaeth yn cael cynnig brechlyn cyn gynted ag y bydd ar gael ac rydym yn annog pawb sy’n gymwys i’w gael pan fydd byrddau iechyd yn eu gwahodd i apwyntiad brechu. Bydd yn helpu i amddiffyn eich hunain ac eraill yr ydych wedi bod mewn cysylltiad agos â nhw.


Rydym yn gweld rhan fwyaf yr achosion brech y mwncïod yn y brigiadau o achosion presennol ymysg dynion hoyw, deurywiol a dynion eraill sy’n cael rhyw gyda dynion. Rydym am roi sicrwydd i’r gymuned hon mai eu buddiannau nhw yw ein blaenoriaeth. Gofynnir i bawb fod yn ymwybodol o symptomau brech y mwncïod, waeth beth fo’u rhywioldeb, ond mae’n amlwg bod rhai grwpiau’n wynebu mwy o risg. Rydym yn awyddus i osgoi sefyllfa pan fo ofn stigma yn atal unigolion rhag cael mynediad at wasanaethau gofal iechyd neu ofyn am help. Mae’n bwysig nad ydym yn caniatáu i stigma neu wybodaeth anghywir wneud mwy o niwed na’r feirws ei hun.


Dylem i gyd fod yn ymwybodol o risgiau a symptomau brech y mwncïod a bod yn ofalus wrth fynychu digwyddiadau a sefyllfaoedd lle gall cyswllt agos ddigwydd. Dylai pobl sy’n poeni am symptomau gysylltu â’r GIG 111 neu wasanaeth iechyd rhywiol. Mae mwy o wybodaeth ar gael ar wefan Iechyd Cyhoeddus Cymru: https://icc.gig.cymru/pynciau/brech\-y\-mwnciod/


Er bod Sefydliad Iechyd y Byd bellach wedi datgan bod y brigiad o achosion brech y mwncïod yn argyfwng iechyd cyhoeddus o bryder rhyngwladol, ac er bod mwy o bobl wedi cael diagnosis o frech y mwncïod yn ddiweddar, mae nifer y bobl sydd wedi’u heffeithio ar y cyfan yng Nghymru, ac yn y DU, yn parhau i fod yn isel ac mae’r risg o ddal brech y mwncïod yn hynod o isel. Mae’n bwysig bod yn ymwybodol hefyd bod tystiolaeth yn dangos bod modd trin y feirws, ac er bod triniaethau gwrthfeirysol penodol ar gael ar gyfer brech y mwncïod, mae’r salwch fel arfer yn ysgafn. Ni fydd angen triniaeth ar y rhan fwyaf o’r rhai sydd wedi’u heintio a byddant yn gwella ar eu pen eu hunain o fewn ychydig wythnosau. Fodd bynnag, mae Iechyd Cyhoeddus Cymru a phartneriaid yn parhau i fonitro’r sefyllfa yng Nghymru ar sail barhaus ac i weithio gydag Asiantaeth Diogelwch Iechyd y DU ar yr ymateb.


Mae’r datganiad hwn yn cael ei gyhoeddi yn ystod y toriad er mwyn rhoi’r wybodaeth ddiweddaraf i Aelodau. Os bydd Aelodau’n dymuno inni wneud datganiad pellach neu ateb cwestiynau ar hyn pan fydd y Senedd yn dychwelyd byddem yn hapus i wneud hynny.







Translation:


 
On 22nd July, the UK Health Security Agency (UKHSA) issued a press release regarding the accelerated monkeypox vaccination roll\-out in London. This statement is to update Members on the implications of this on the roll\-out in Wales.


NHS Wales has already been vaccinating some of those eligible for the monkeypox vaccine, who are:


* Gay, bisexual and other men who have sex with men (GBMSM),
* Frontline healthcare staff who are at greatest risk of exposure,
* Those who have been in close contact with a confirmed case, in line with the UKHSA advice


The monkeypox vaccines are not produced to be routinely used in any country, so global supplies have been limited. Because of the limit on supply, the four UK Chief Medical Officers have agreed, in the short term, to the **UK wide** **outbreak management approach,** proposed by UKHSA. This means vaccine deployment will be prioritised where there are localised outbreaks.


The programme is being expanded first in London as this is where the majority of cases are located. NHS teams in the London area will receive additional doses from the existing supply in an effort to break the chains of transmission as quickly as possible.   


For Wales, like the rest of the UK, this means in the short term, only those most at risk in areas with localised outbreaks are being prioritised for vaccination. People who fall within this category in Wales will be contacted directly by their health board. This is a temporary measure until more vaccine is delivered. Last week, the UKHSA announced that they had procured more than 100,000 additional vaccine doses with the first 20,000 set to be delivered for use by the NHS in August. We are working closely with the UKHSA to ensure Wales’ share of the vaccine is available for deployment as soon as possible.


Those next in line will be offered the vaccine as soon as it becomes available and we urge all those who are eligible for the vaccine to take it up when invited by health boards to a vaccination appointment. It will help protect yourself and others you have had close contact with.


We are seeing the majority of monkeypox cases in the current outbreak experienced by gay, bisexual and other men who have sex with men. We want to reassure this community that their interests are our priority.  Everyone is being asked to be aware of the symptoms of monkeypox, regardless of sexuality, however it is clear that some groups are at increased risk.  We are keen to avoid a situation where fear of stigma prevents individuals from accessing health care services or asking for help.  It is important that we do not allow stigma or misinformation do more harm than the virus itself.


We should all be aware of the risks and symptoms of monkeypox and be careful when attending events and situations where close contact may occur. People concerned about symptoms should contact NHS 111 or a sexual health service. Further information is available on the Public Health Wales website: 


https://phw.nhs.wales/topics/monkeypox/


While the World Health Organisation has now declared the monkeypox outbreak a public health emergency of international concern, and although more people have been diagnosed with monkeypox recently, the number of people affected overall in Wales, and the UK, remains low and the risk of catching monkeypox is extremely low. It is important also to be aware that evidence shows that the virus is treatable, and whilst there are specific antiviral treatments available for monkeypox, the illness is usually mild. Most of those infected will not require treatment and will recover by themselves within a few weeks. However, Public Health Wales and partners continue to monitor the situation in Wales on an ongoing basis and work with UKHSA on the response.


This statement is being issued during recess to keep Members informed. Should Members wish us to make a further statement or to answer questions on this when the Senedd returns we would be happy to do so.